NGC 4088

NGC 4088 (tiež Arp 18) je prechodná špirálová galaxia (prechod medzi typom s priečkou a bez priečky) v súhvezdí Veľká medvedica, ktorú objavil William Herschel 9. marca 1788. Halton Arp ju zaradil do svojho katalógu podivných galaxií medzi galaxie s oddelenými časťami špirálových ramien.

NGC 4088 a NGC 4085 (ktorá leží 11′ od nej) sú členami kopy galaxií M109 v súhvezdí Veľká Medvedica. Táto veľká kopa galaxií obsahuje medzi 41 a 58 galaxií vrátane špirálovej galaxie M109.

Jej zdanlivá hviezdna veľkosť je 10,3.

Supernovy 
Boli v nej pozorované dve supernovy:
SN 1991G bola objavená 10. februára 1991. Bola klasifikovaná ako supernova typu II.
SN 2009dd bola objavená 13. apríla 2009. So zdanlivou jasnosťou 13,8 bola tretia najjasnejšia supernova roku 2009.

Pozri aj 
 Zoznam NGC objektov

Zdroj 

Súhvezdie Veľká medvedica
4088
018